Ένα τελευταίο ερώτημα αφορά, τη συμμετοχή του Ελληνικού στόλου στο θαλάσσιο εμπόριο αυτής της περιόδου και τον αριθμό των εμπορικών πλοίων. Όσον αφορά το πρώτο ζήτημα, από πίνακες που παραθέτει ο B. Κρεμμυδάς, οι οποίοι αφορούν την κίνηση των μεγάλων λιμανιών της Αλεξάνδρειας (από το 1776 ως το 1816) και της Οδυσσού (από το 1801 ως το 1821) ο αριθμός των Ελληνικών πλοίων που αναχώρησαν από αυτά τα δύο λιμάνια ήταν, σε ποσοστό, πολύ υψηλός: έφθασε έως το 95,66% του συνόλου των αποπλευσάντων πλοίων, το 1813, στη Οδησσό και έως το 75% του συνόλου των πλοίων το 1810 στην Αλεξάνδρεια.